Bo lækkert på dette luksus hotel og vær tæt på alt det vigtige for en god skiferie.
Et 4-stjernet hotel
Hotel Principi di Piemonte ligger tæt på pisten - man kan stå på ski 25 meter fra hotellet. Hotellet er klart Sestriere bedste hotel og er blevet total renoveret i 2010, det fremstår som et lækkert luksus hotel med en afslappet stemning.
I wellness-afdelingen kan I nyde godt af den store swimmingpool, sauna, tyrkisk bad og spa-bad. Pris for 1 indgang er 12,50 €, mens I kan købe adgang hele ugen for 70 € pr. person. Har man børn med, kan der købes en reduceret billet, der giver adgang til swimmingpoolen, prisen er 8 € pr. dag. Børn må ikke opholde sig i wellness afdelingen.
Der indgår morgenmadsbuffet og til aften en 4 retters middag hver dag. Bemærk at det på nogle af værelserne er muligt at få opredning til ekstra personer.